CELEX: 22021D0310
Language: hr
Date: 2018-09-21 00:00:00
Title: Odluka Zajedničkog odbora EGP-a br. 196/2018 od 21. rujna 2018. o izmjeni Priloga XIII. (Promet) Sporazumu o EGP-u [2021/310]

4.3.2021   
               
               
                  HR
               
               
                  Službeni list Europske unije
               
               
                  L 75/33
               
            
         ODLUKA ZAJEDNIČKOG ODBORA EGP-A br. 196/2018
         od 21. rujna 2018.
         o izmjeni Priloga XIII. (Promet) Sporazumu o EGP-u [2021/310]
         ZAJEDNIČKI ODBOR EGP-a,
         uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
         budući da:
         
                     (1)
                  
                  
                     Provedbena uredba Komisije (EU) 2017/373 оd 1. ožujka 2017. o utvrđivanju zajedničkih zahtjeva za pružatelje usluga upravljanja zračnim prometom/pružatelje usluga u zračnoj plovidbi i drugih mrežnih funkcija za upravljanje zračnim prometom i za njihov nadzor, o stavljanju izvan snage Uredbe (EZ) br. 482/2008 i provedbenih uredbi (EU) br. 1034/2011, (EU) br. 1035/2011 i (EU) 2016/1377 te o izmjeni Uredbe (EU) br. 677/2011 (1) treba se uključiti u Sporazum o EGP-u.
                  
               
                     (2)
                  
                  
                     Provedbenom uredbom (EU) 2017/373 stavljaju se izvan snage Uredba Komisije (EZ) br. 482/2008 (2), Provedbena uredba Komisije (EU) br. 1034/2011 (3) i Provedbena uredba Komisije (EU) br. 1035/2011 (4), koje su uključene u Sporazum o EGP-u i koje se stoga trebaju isključiti iz njega.
                  
               
                     (3)
                  
                  
                     Neke odredbe Provedbene uredbe (EU) 2017/373 potječu iz odredbi Međunarodne organizacije za civilno zrakoplovstvo (ICAO) koje se primjenjuju samo na regiju ICAO EUR (europsku regiju), koje Island nije dio zbog svojeg zemljopisnog položaja.
                  
               
                     (4)
                  
                  
                     Neke odredbe Provedbene uredbe (EU) 2017/373 odnose se na propise EU-a čije je područje primjene ograničeno na regije ICAO EUR i ICAO AFI (afričku regiju) te se ne primjenjuju na Island.
                  
               
                     (5)
                  
                  
                     Budući da se Island nalazi u regiji ICAO NAT (sjevernoatlantskoj regiji), obvezan je pridržavati se dodatnih regionalnih odredbi za ICAO NAT.
                  
               
                     (6)
                  
                  
                     Prilog XIII. Sporazumu o EGP-u trebalo bi stoga na odgovarajući način izmijeniti,
                  
               DONIO JE OVU ODLUKU:
         
            Članak 1.
            Prilog XIII. Sporazumu o EGP-u mijenja se kako slijedi:
            
                        1.
                     
                     
                        Iza točke 66.xf (Provedbena uredba Komisije (EU) br. 390/2013) umeće se sljedeće:
                        
                                    „66.xg
                                 
                                 
                                    
                                       32017 R 0373: Provedbena uredba Komisije (EU) 2017/373 оd 1. ožujka 2017. o utvrđivanju zajedničkih zahtjeva za pružatelje usluga upravljanja zračnim prometom/pružatelje usluga u zračnoj plovidbi i drugih mrežnih funkcija za upravljanje zračnim prometom i za njihov nadzor, o stavljanju izvan snage Uredbe (EZ) br. 482/2008 i provedbenih uredbi (EU) br. 1034/2011, (EU) br. 1035/2011 i (EU) 2016/1377 te o izmjeni Uredbe (EU) br. 677/2011 (SL L 62, 8.3.2017., str. 1.).
                                 
                              Za potrebe ovog Sporazuma Uredba sadržava sljedeće prilagodbe:
                        
                                    (a)
                                 
                                 
                                    u upućivanjima na odredbe ICAO-a primjenjive na ICAO EUR u Uredbi i njezinim prihvatljivim načinima usklađivanja (AMC)/materijalu s uputama trebalo bi se podrazumijevati da to nije uvjet za Island, pri čemu se Island pridržava dodatnih regionalnih odredbi za ICAO NAT. Odredbe za ICAO NAT mogu se smatrati prihvatljivim načinima usklađivanja ili materijalom s uputama za Island;
                                 
                              
                                    (b)
                                 
                                 
                                    u upućivanjima u Uredbi na europske propise čije je područje primjene ograničeno na ICAO EUR/AFI trebalo bi se podrazumijevati da to nije uvjet za Island osim ako je Island izričito izjavio da se ti propisi primjenjuju u Islandu. U suprotnom se primjenjuju nacionalni propisi ili mjerodavne odredbe ICAO-a;
                                 
                              
                                    (c)
                                 
                                 
                                    alternativni načini usklađivanja (AltMOC) ne bi trebali biti potrebni u slučajevima u kojima se Island pridržava dodatnih regionalnih odredbi za ICAO NAT;
                                 
                              
                                    (d)
                                 
                                 
                                    u točki ATM/ANS.AR.A.025 podtočki (b) Priloga II. iza riječi „državama članicama” umeću se riječi „, Nadzornom tijelu EFTA-e”;
                                 
                              
                                    (e)
                                 
                                 
                                    u točki ATM/ANS.AR.C.050 podtočki (e) podpodtočki 1. Priloga II. iza riječi „Komisiju” umeću se riječi „i Nadzorno tijelo EFTA-e”;
                                 
                              
                                    (f)
                                 
                                 
                                    u točki ATM/ANS.OR.D.005 podtočki (c) Priloga III. iza riječi „Komisiji” umeću se riječi „i Nadzornom tijelu EFTA-e, ovisno o slučaju”;
                                 
                              
                                    (g)
                                 
                                 
                                    u točki ATM/ANS.OR.D.025 Priloga III.:
                                    
                                                i.
                                             
                                             
                                                u podtočki (c) iza riječi „Komisiji” umeću se riječi „, Stalnom odboru država EFTA-e, Nadzornom tijelu EFTA-e”; i
                                             
                                          
                                                ii.
                                             
                                             
                                                u podtočki (e) iza riječi „Komisiji” umeću se riječi „, Nadzornom tijelu EFTA-e, ovisno o slučaju”.”
                                             
                                          
                              
                  
                        2.
                     
                     
                        Točka 66.wn (Uredba Komisije (EU) br. 677/2011) mijenja se kako slijedi:
                        
                                    (a)
                                 
                                 
                                    dodaje se sljedeća alineja:
                                    
                                                „—
                                             
                                             
                                                
                                                   32017 R 0373: Provedbenom uredbom Komisije (EU) 2017/373 od 1. ožujka 2017. (SL L 62, 8.3.2017., str. 1.).”;
                                             
                                          
                              
                                    (b)
                                 
                                 
                                    briše se točka (j).
                                 
                              
                  
                        3.
                     
                     
                        Briše se tekst točaka 66.wf (Uredba Komisije (EZ) br. 482/2008), 66.xb (Provedbena uredba Komisije (EU) br. 1034/2011) i 66.xc (Provedbena uredba Komisije (EU) br. 1035/2011).
                     
                  
         
            Članak 2.
            Vjerodostojni su tekstovi Provedbene uredbe (EU) 2017/373 na islandskom i norveškom jeziku koji se objavljuju u Dodatku o EGP-u Službenom listu Europske unije.
         
         
            Članak 3.
            Ova Odluka stupa na snagu 22. rujna 2018., pod uvjetom da su podnesene sve obavijesti iz članka 103. stavka 1. Sporazuma o EGP-u (*1).
         
         
            Članak 4.
            Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.
         
         
            Sastavljeno u Bruxellesu 21. rujna 2018.
            
               
                  Za Zajednički odbor EGP-a
               
               
                  Predsjednica
               
               Oda Helen SLETNES
            
         
         
            (1)  SL L 62, 8.3.2017., str. 1.
         
         
            (2)  SL L 141, 31.5.2008., str. 5.
         
         
            (3)  SL L 271, 18.10.2011., str. 15.
         
         
            (4)  SL L 271, 18.10.2011., str. 23.
         
         
            (*1)  Ustavni zahtjevi nisu navedeni.